pythainlp/thai-wiki-dataset-v3 huggingface dataset:
รักฉันอย่าคิดถึงฉัน

รักฉันอย่าคิดถึงฉัน (I MISS U) เป็นภาพยนตร์ไทยแนวรักโรแมนติคสยองขวัญ ซึ่งมีกำหนดจัดฉายในวันที่ 31 พฤษภาคม พ.ศ. 2555 กำกับโดย มณฑล อารยางกูร นำแสดงโดย เจษฎาภรณ์ ผลดี, อภิญญา สกุลเจริญสุข และ ณัฐฐาวีรนุช ทองมี ซึ่งเป็นเรื่องราวว่าด้วยความรักของชายหญิงสองคนที่คิดถึงต่อกันแม้ว่าฝ่ายหญิงจะตายจากไปแล้วก็ตาม
ภาพยนตร์ชุดนี้มีฉากจบ 3 แบบ โดยทางผู้กำกับภาพยนตร์ได้เปิดเผยว่าต้องการนำเสนอบทสรุปของตัวละครที่แตกต่างกันออกไปโดยสอดคล้องกับชีวิตจริงของแต่ละผู้คน
ภาพยนตร์ทำรายได้ 42,772,719 บาท
== เนื้อเรื่องย่อ ==
เป็นเรื่องราวของแพทย์สาวคนหนึ่งที่มีชื่อว่า บี (รับบทโดย อภิญญา สกุลเจริญสุข) ซึ่งได้เข้ามาทำงานในแผนกศัลยกรรมของโรงพยาบาล และมีหมอธนาเป็นที่ปรึกษา (รับบทโดย เจษฎาภรณ์ ผลดี) นั่นได้ทำให้หมอบีได้รู้ว่า มีเรื่องราวความรักความผูกพันอันลึกซึ้งของหมอธนา กับ หมอนก (รับบทโดย ณัฐฐาวีรนุช ทองมี) ซึ่งต่อมาได้กลับกลายเป็นความเศร้า เมื่อเกิดอุบัติเหตุทางรถยนต์ ที่คร่าชีวิตหมอนก ซึ่งเป็นช่วงที่ทั้งคู่เตรียมจะแต่งงานกัน ในขณะที่หมอธนายังคงนึกถึงความสุขในความทรงจำเก่า ๆ อยู่เสมอมา
== นักแสดงนำ ==
เจษฎาภรณ์ ผลดี รับบทเป็น หมอธนา
อภิญญา สกุลเจริญสุข รับบทเป็น หมอบี
ณัฐฐาวีรนุช ทองมี รับบทเป็น หมอนก
== นักแสดงรับเชิญ ==
ทราย เจริญปุระ รับบทเป็น ตรี
นนทวัชร์ อมรเลิศพานิช
ธัญพร สนธิขันธ์ (จอย ทีสเกิร์ต)
== การสร้าง ==
ภาพยนตร์ชุดนี้ได้นำเสนอเรื่องราวความรักสามเส้า โดยได้แรงดลบันดาลใจมาจากเรื่องราวความรักของชายหญิงคู่หนึ่งที่กำลังจะแต่งงานกัน แต่เกิดอุบัติเหตุทางรถยนต์ส่งผลให้ฝ่ายหญิงเสียชีวิตก่อนถึงวันแต่งงาน อันเป็นผลงานการกำกับของ มณฑล อารยางกูร และ เจษฎาภรณ์ ผลดี ซึ่งรับบทเป็นหมอธนา ได้ขอผู้กำกับออกทำเวิร์คช็อป เพื่อศึกษาถึงบุคลิกของครูแพทย์ ตลอดจนการใช้เครื่องมือแพทย์ของจริงด้วยตนเอง ส่วน อภิญญา สกุลเจริญสุข รับบทเป็นหมอบี ซึ่งเป็นตัวละครที่มีความซับซ้อนคนหนึ่งของเรื่อง ก็ได้ทำเวิร์คช็อปเพื่อศึกษาบทของแพทย์ รวมทั้งศึกษาถึงการเข้าห้องผ่าตัดนี้เช่นกัน เดิมภาพยนตร์ชุดนี้มีกำหนดจัดฉายในวันที่ 21 มิถุนายน พ.ศ. 2555 ก่อนที่จะเลื่อนมาเป็นวันที่ 31 พฤษภาคม ของปีเดียวกันนี้
== การตอบรับ ==
รักฉันอย่าคิดถึงฉัน จัดเป็นภาพยนตร์ที่ได้รับการตอบรับในเกณฑ์ที่ดี โดยภายหลังจากการจัดฉายรอบปฐมทัศน์แล้ว ได้มีการจัดฉายในอีก 5 ประเทศ ซึ่งได้แก่ ไต้หวัน, อินโดนีเซีย, สิงคโปร์, มาเลเซีย และ ฟิลิปินส์ นอกจากนี้ ภาพยนตร์ชุดนี้ยังจัดฉายรอบพิเศษเพื่อนำรายได้มอบแก่มูลนิธิช่วยคนตาบอดแห่งประเทศไทย ในพระบรมราชินูปถัมภ์ ในวันที่ 27 กรกฎาคม พ.ศ. 2555 ได้มีการเปิดตัวที่ไต้หวัน โดยใช้ชื่อเรื่องว่า ซือเลี่ยนเหริน (屍戀人) ซึ่งหมายถึง ศพที่รัก ส่วนทางฮ่องกงได้เปิดตัวภาพยนตร์ชุดนี้ในวันที่ 6 กันยายน โดยใช้ชื่อ ซือกู่เว่ยหวัง (屍骨未亡) ซึ่งหมายถึง โครงกระดูกที่รอดชีวิต ซึ่งล้วนแล้วเป็นชื่อที่ได้รับการกล่าวว่าเป็นชื่อเรื่องที่น่ากลัว อย่างไรก็ตาม สตรีวัยรุ่นชาวจีนต่างให้ความเห็นว่าชื่อภาษาอังกฤษเดิมอย่าง I MISS U มีความสอดคล้องกับเนื้อเรื่องมากกว่า ซึ่งให้ความรู้สึกที่อบอุ่นและโรแมนติกมากกว่า
== เพลงประกอบภาพยนตร์ ==
รักเธอทั้งหมดของหัวใจ ขับร้องโดย พอส
ได้แต่คิดถึง ขับร้องโดย บอย ตรัย
ฉันอยู่ตรงนี้ข้างๆเธอ ขับร้องโดย เคลียร์
== อ้างอิง ==
== แหล่งข้อมูลอื่น ==
เรื่องย่อ I MISS U รักฉันอย่าคิดถึงฉัน
ภาพยนตร์ที่ออกฉายในปี พ.ศ. 2555
ภาพยนตร์รัก
ภาพยนตร์สยองขวัญไทย
ภาพยนตร์ผี
ภาพยนตร์ที่กำกับโดย มณฑล อารยางกูร
กีฬายิงธนูในโอลิมปิกฤดูร้อน 2012

การแข่งขันยิงธนูในกีฬาโอลิมปิกฤดูร้อน 2012 มีการชิงชัย 4 เหรียญทอง คือ
ทีมชาย
ทีมหญิง
เดี่ยวชาย
เดี่ยวหญิง
เริ่มแข่งขันวันที่ 27 กรกฎาคม ถึง 3 สิงหาคม 2555
สนามที่ใช้ในการแข่งขัน : Lord's Cricket Ground ใน กรุงลอนดอน

== ทีมที่ได้โควตาเข้าแข่งขัน ==
ประเภทเดี่ยวชาย 64 คน 40 ประเทศ
{|
| valign = top|
3 คน
3 คน
3 คน
3 คน
3 คน
3 คน
3 คน
3 คน
3 คน
3 คน
| valign = top|
3 คน
3 คน
1 คน
1 คน
1 คน
1 คน
1 คน
1 คน
1 คน
1 คน
| valign = top|
1 คน
1 คน
1 คน
1 คน
1 คน
1 คน
1 คน
1 คน
1 คน
1 คน
| valign = top|
1 คน
1 คน
1 คน
1 คน
1 คน
1 คน
1 คน
1 คน
1 คน
1 คน
|}
ประเภททีมชาย 12 ทีม
{|
| valign = top|
| valign = top|
| valign = top|
| valign = top|
|}
ประเภทเดี่ยวหญิง 64 คน 40 ประเทศ
{|
| valign = top|
3 คน
3 คน
3 คน
3 คน
3 คน
3 คน
3 คน
3 คน
3 คน
3 คน
| valign = top|
3 คน
3 คน
1 คน
1 คน
1 คน
1 คน
1 คน
1 คน
1 คน
1 คน
| valign = top|
1 คน
1 คน
1 คน
1 คน
1 คน
1 คน
1 คน
1 คน
1 คน
1 คน
| valign = top|
1 คน
1 คน
1 คน
1 คน
1 คน
1 คน
1 คน
1 คน
1 คน
1 คน
|}
ประเภททีมหญิง 12 ทีม
{|
| valign = top|
| valign = top|
| valign = top|
| valign = top|
|}
== โปรแกรมการแข่งขัน ==
== สรุปเหรียญรางวัล ==
{| 
|-
| 1 || align = left| || 3 || 0 || 1 || 4
|-
| 2 || align = left| || 1 || 0 || 0 || 1
|-
| rowspan = 3|3 || align = left| || 0 || 1 || 1 || 2
|-
| align = left| || 0 || 1 || 1 || 2
|-
| align = left| || 0 || 1 || 1 || 2
|-
| 6 || align = left| || 0 || 1 || 0 || 1
|-
! colspan = 2| Total || 4 || 4 || 4 || 12
|}
== สรุปการแข่งขัน ==
{| 
|-
| เดี่ยวชาย
| 
| 
| 
|-
| เดี่ยวหญิง
| 
| 
| 
|-
| ทีมชาย
|  Michele FrangilliMarco GaliazzoMauro Nespoli
|  Brady EllisonJake KaminskiJacob Wukie
|  Im Dong-HyunKim Bub-Minโอ จินฮยอก
|-
| ทีมหญิง
|  Lee Sung-JinKi Bo-BaeChoi Hyeonju
|  Fang YutingCheng MingXu Jing
|  Kaori KawanakaRen HayakawaMiki Kanie
|}
== อ้างอิง ==
London Olympic game 2012 
World Archary 
กีฬายิงธนูในโอลิมปิกฤดูร้อน 2012
ยิงธนู
กีฬายิงธนูในโอลิมปิกฤดูร้อน 2012
บารอน

บารอน (Baron) หรือสตรีเรียก บารอเนส (Baroness) เป็นบรรดาศักดิ์ของขุนนางที่ใช้กันในยุโรป ซึ่งในระบบบรรดาศักดิ์ของสหราชอาณาจักร บารอนจัดอยู่ในลำดับล่างสุดต่ำกว่าไวเคานต์ ซึ่งเขตการปกครองในอำนาจของบารอนตามระบบเจ้าขุนมูลนาย ได้ถูกยกเลิกไปแล้วในปัจจุบันแต่ยังคงสืบตระกูลได้อยู่ ในสมัยกลาง บารอนเป็นผู้ที่ได้รับตำแหน่งการปกครองโดยตรงจากพระเจ้าแผ่นดินเพื่อปกครองดินแดน และจะต้องส่งบรรณาการเป็นกองกำลังทหารและอัศวิน เพื่อช่วยรบในนามของกษัตริย์
ในปัจจุบัน สหราชอาณาจักรได้มีการเพิ่มบรรดาศักดิ์ที่ไม่สืบตระกูล (Non-hereditary life peers) ซึ่งผู้ที่ได้รับแต่งตั้งจะอยู่ในยศบารอนเช่นกัน และนอกจากนี้บารอน ยังใช้เรียกบุตรชายคนแรกที่เกิดจากบิดาที่เป็นตำแหน่งเอิร์ลโดยอนุโลม ในประเทศที่ใช้ภาษาเยอรมันจะเรียกตำแหน่งเทียบเท่าบารอนว่า ไฟรแฮร์ (Freiherr)
== อ้างอิง ==
 
บรรดาศักดิ์ในทวีปยุโรป
อุปราช

อุปราช หรือ "ไวซรอย" (viceroy) เป็นตำแหน่งที่แต่งตั้งโดยพระมหากษัตริย์เพื่อให้ปกครองเขต แว่นแคว้น หรืออาณาจักร เป็นผู้สำเร็จราชการในพระปรมาภิไธยของพระมหากษัตริย์ มาจากภาษาละติน "vice-" แปลว่า ผู้แทน กับภาษาฝรั่งเศส "roi" แปลว่าพระมหากษัตริย์ หากอุปราชเป็นสตรี จะเรียกว่า "ไวซแรน" ซึ่งใช้เรียกพระชายาของอุปราชด้วย
ในยุโรป โดยเฉพาะก่อนช่วงศตวรรษที่ 18 พระมหากษัตริย์สเปนได้แต่งตั้งอุปราชประจำแคว้นอารากอง บาเลนเซีย คาตาโลเนีย นาวารร์ ซาร์ดีเนีย ซิซิลี เนเปิลส์ และโปรตุเกส (ช่วงปี ค.ศ. 1580-1640) โดยภายหลังการเถลิงอำนาจของราชวงศ์บูร์บงของสเปน เขตการปกครองของอุปราช ได้ถูกเปลี่ยนไปอยู่ในรูปของ Captaincies General แทน ต่อมาในภายหลังสงครามสืบราชบัลลังก์สเปน แคว้นเหล่านี้ที่อยู่ในอิตาลีได้แยกตัวเองเป็นอิสระ โดยยังใช้ระบบอุปราชเพื่อปกครองอยู่ เช่นแคว้นซาร์ดีเนียยังมีตำแหน่งอุปราชอยู่จนถึงปี ค.ศ.1848
ตำแหน่งอุปราชในไทยเรียกว่ากรมพระราชวังบวรสถานมงคล
== อ้างอิง ==
บรรดาศักดิ์ในทวีปยุโรป
*
มารยาท

มารยาท (อังกฤษ: Etiquette) หรือ จรรยา, จริยา, มรรยา เป็นประมวลพฤติกรรมซึ่งวางกรอบความคาดหมายสำหรับพฤติกรรมทางสังคมตามบรรทัดฐานตามปกติร่วมสมัยภายในสังคม ชนชั้นทางสังคมหรือกลุ่มหนึ่ง
มารยาทเป็นหลักการบ่งบอกว่าสิ่งใดควรกระทำหรือไม่กระทำ และจะกระทำอย่างไรในสถานการณ์ที่กำหนด มารยาทบางข้อก็มีเหตุผลรองรับตัวอย่างเช่น เมื่อพบเจอผู้ใหญ่หรือผู้อาวุโสก็ต้องสวัสดีหรือเดินสวนกันผู้อาวุโส
ก็ต้องหยุด เพื่อเป็นการนอบน้อมและให้เกียรติแก่ผู้อาวุโสเหล่านั้น.ในพจนานุกรมมีความหมายว่ากริยาที่ถือว่าเรียบร้อย มารยาทก็ว่า.
==  แหล่งข้อมูลอื่น ==
Jory, P. (2021). A History of Manners and Civility in Thailand. Cambridge: Cambridge University Press.
Tangsantikul, J. (2021, Nov.). Manners as Cultural Capital in 1950s Thailand: A Study of Three Cultural Artefacts from the Writings of Santa T. Komolabutra. Sojourn: Journal of Social Issues in Southeast Asia. 36(3): 448-476.
== อ้างอิง ==
พฤติกรรมมนุษย์
ปลาทูน่าครีบเหลือง

ปลาทูน่าครีบเหลือง (Yellowfin tuna, Allison's tuna, Pacific long-tailed tuna, Yellowfinned albacore; ) ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี (Scombridae)
จัดเป็นปลาทูน่าหรือปลาโอที่มีขนาดใหญ่ชนิดหนึ่ง แต่เล็กกว่าปลาทูน่าครีบน้ำเงินเหนือ (T. thynnus) และปลาทูน่าครีบน้ำเงินแปซิฟิค (T. orientalis)  พบกระจายพันธุ์ในมหาสมุทรเขตร้อนและเขตอบอุ่น ระหว่างละติจูดที่ 40 องศาเหนือ ถึง 40 องศาใต้ มักชอบว่ายน้ำตั้งแต่ผิวน้ำจนถึงความลึกประมาณ 300 เมตร ในระดับอุณหภูมิ 18-31 องศาเซลเซียส ทูน่าครีบเหลืองเป็นที่นิยมในการจับมากในมหาสมุทรแปซิฟิก ซึ่งจับได้ยากและต้องใช้เรือขนาดใหญ่ จึงมักทำการประมงโดยใช้เรือจากบริษัทขนาดใหญ่ ทำการประมงน้ำลึก มูลค่าการจับหลายสิบล้านบาทต่อเที่ยว
มีลักษณะพิเศษที่เห็นได้ชัดคือ ความกว้างที่สุดของลำตัวปลาอยู่บริเวณกึ่งกลางของครีบหลังอันแรก ครีบหลังอันแรกแยกออกจากครีบหลังอันที่สองอย่างชัดเจน ครีบหูมีความยาวถึงกึ่งกลางของฐานครีบหลังอันที่สองในปลาทูน่าขนาดใหญ่ ครีบหลังอันที่สองและครีบก้นมีขนาดยาวมาก (ยาวกว่าความยาวของครีบหลังร้อยละ 20) เมื่อผ่าท้องออกดูจะพบว่าด้านล่างของตับจะไม่ลาย ด้านหลังเป็นสีน้ำเงินดำ แล้วค่อย ๆ เปลี่ยนเป็นสีเหลือง และสีน้ำเงินด้านล่างของลำตัว ปลาทูน่าครีบเหลืองขนาดใหญ่ขนาดใหญ่จะพบจุดสีเข้มเป็นแถวตามแนวดิ่งประมาณ 20 แถว ครีบหลังและครีบก้นมีสีเหลืองสด มีครีบเล็กสีเหลืองจำนวน 7-10 คู่ และที่ปลายของครีบเล็กจะเป็นสีดำ
ขนาดเมื่อโตเต็มที่มีความยาวมากกว่า 2 เมตร (วัดจากปากถึงเว้าครีบหาง) และมีหน้ำหนักได้ถึง 200 กิโลกรัม แต่ที่พบทั่วไปมีขนาด ประมาณ 0.5-1.5 เมตร เริ่มเข้าสู่ภาวะโตเต็มวัยเมื่อมีความยาว 50-60 เซนติเมตร และร้อยละของปลาที่โตเต็มวัยจะสูงขึ้นเมื่อมีความยาวมากกว่า 70 เซนติเมตร ปลาทูน่าครีบเหลืองทุกตัวจะอยู่ในภาวะโตเต็มวัยเมื่อมีความยาว มากกว่า 120 เซนติเมตร  มีอายุขัยโดยเฉลี่ย 9 ปี ไข่เป็นลักษณะไข่ลอยไปตามกระแสบนผิวน้ำ เมื่อฟักเป็นตัวใช้เวลา 2 ปี จึงจะมีสภาพโตเต็มที่ ลูกปลาแรกฟักมีความยาว 3 มิลลิเมตร ถึงแม้จะว่ายน้ำได้ แต่ก็ไม่คล่องแคล่ว จนกระทั่งอีกหลายปสัดาห์ต่อมาจึงสามารถว่ายน้ำได้อย่างคล่องแคล่ว แต่ลูกปลาวัยอ่อนไม่สามารถที่จะปกป้องตัวเองได้ จึงตกเป็นอาหารของสัตว์นักล่าต่าง ๆ เสมอ 
ปลาทูน่าครีบเหลืองเป็นปลาที่นิยมรับประทานสด และเป็นวัตถุดิบในการทำปลากระป๋อง จัดเป็นปลาเศรษฐกิจที่มีความสำคัญมากอีกชนิดหนึ่ง อุปกรณ์ในการประมงที่ใช้ในการจับ คือ อ้วนล้อม, เบ็ดตวัด, อวนลอย และเบ็ดราว  มีราคาซื้อขายสูงถึงกิโลกรัมละ 2,000 บาท เป็นปลาที่มีส่วนที่เป็นเนื้อแดงเยอะ ที่เรียกกันในภาษาญี่ปุ่นว่า "ชูโทะโระ" (中とろ)
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
ปลาทูน่าแท้
ปลาเศรษฐกิจ
ปลาเกม
รายชื่อโบราณสถานในจังหวัดสระบุรี

== แหล่งข้อมูลอื่น ==
สระบุรี
โบราณสถานในจังหวัดสระบุรี
รายชื่อเกี่ยวกับจังหวัดสระบุรี
รายชื่อโบราณสถานในจังหวัดสุรินทร์

== แหล่งข้อมูลอื่น ==
สุรินทร์
โบราณสถานในจังหวัดสุรินทร์
รายชื่อเกี่ยวกับจังหวัดสุรินทร์
มาสค์ไรเดอร์ × มาสค์ไรเดอร์ โฟร์เซ & โอส MOVIE ไทเซ็น MEGA MAX

มาสค์ไรเดอร์ X มาสค์ไรเดอร์ โฟร์เซ & โอส MOVIE ไทเซน MEGA MAX  เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์โอสและมาสค์ไรเดอร์โฟร์เซมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 10 ธันวาคม ค.ศ. 2011
== เนื้อเรื่อง ==
เหตุการณ์เกิดขึ้นระหว่างรอยต่อหลังจากจบซีรีย์ มาสไรเดอร์ โอซ และกำลังเริ่มต้นซีรีย์มาสไรเดอร์ โฟรเซ่
ส่วนที่ 1 เมื่อองค์กรชั่วร้ายนามว่า ฟาวเดชั่น X (องค์กร X) นั้นได้ออกรวบรวมของที่ตกมาจากอุกกาบาตจนมาสไรเดอร์ในตำนานทั้งเจ็ดต้องออกมาเคลื่อนไหว ทว่ามาสไรเดอร์ในตำนานก็พลาดท่าให้กับพวกฟาวเดชั่น X ไป ส่งผลให้มาสไรเดอร์ยุคใหม่อย่างมาสไรเดอร์ ดับเบิล ต้องออกมาจัดการ ขณะที่มาสไรเดอร์ โอซ ก็ต้องเผชิญหน้ากับมาสไรเดอร์โพไซดอนที่มาจากอนาคตและออกอาละวาดเล่นงานคนธรรมดาไปทั่ว
ส่วนที่ 2 มาสไรเดอร์ โฟรเซ่ ที่กำลังจัดงานโรงเรียนนั้นเอง เขาก็ได้พบกับสาวน้อยคนหนึ่งร่วงหล่นมาจากบนฟ้า ซึ่งเธอคนนี้คือ มาสไรเดอร์หญิงนามว่า มาสไรเดอร์ นาเดชิโกะ เข้าต่อสู้กับพวกเหล่าร้ายที่ฟาวเดชั่น X ที่บุกมาที่นี่ ก่อนจะพบว่า เธอนั้นคือกุญแจสำคัญของการต่อสู้ครั้งนี้ การต่อสู้เพื่อปกป้องโลกจึงอุบัติขึ้น
== ตัวละครที่ปรากฏตัวในภาพยนตร์ ==
มินาโตะ มิฮารุ (湊ミハル) / มาสค์ไรเดอร์โพไซดอน (仮面ライダーポセイドン) / มาสค์ไรเดอร์อควา (仮面ライダーアクア)
เด็กหนุ่มจากโลกอนาคตในเวลา 40 ปี (ปี ค.ศ. 2051) เป็นมาสค์ไรเดอร์
มาสค์ไรเดอร์นาเดชิโกะ / มิซากิ นาเดชิโกะ (美咲 撫子)
แสดงโดย มาโนะ เอรินะ (真野 恵里菜)
สิ่งมีชีวิตที่มาจากเศษอุกกาบาต SOLU โดยใช้รูปร่างของ มิซากิ นาเดชิโกะ ที่อยู่โรงเรียนชุบารุโบชิ และปรากฏตัวต่อหน้าเกนทาโร่และนักเรียนอามาโนะคาวะที่จัดงานนิเทศการชมรม จนทำให้เกนทาโร่เกิดอาการตกหลุมรักเมื่อแรกเห็น มีความสามารถพิเศษในการเลียนแบบสิ่งที่มองเห็นและมีจิตใจที่ไร้ความรู้สึกแต่ด้วยความรักของเกนทาโร่ที่มีต่อนาเดชิโกะทำให้เริ่มพัฒนาการตอบรับ
มาสค์ไรเดอร์เบิร์ธ โปรโตไทป์ / ดาเตะ อากิระ
มาสค์ไรเดอร์เบิร์ธ  / โกโต ชินทาโร่
=== องค์กร X ===
เรม คานากิ (レム・カンナギ) / สุดยอดราชันย์อวกาศ (超銀河王)
ผู้นำขององค์กร X มีเป้าหมายยึดครองโลกและใช้พลังจากอุกกาบาต SOLU ในการกำจัดมาสค์ไรเดอร์ในอดีต โดยใช้คอร์เมดัลจากอนาคตและเศษอุกกาบาต SOLU ในการแปลงร่าง
คาทัล (カタル) / ซาดอนดัส (サドンダス)
โซลาริส (ソラリス)
นายก คิอิมะ (キイマ総統官)
== มาสค์ไรเดอร์ที่ปรากฏตัวในเรื่อง ==
=== มาสค์ไรเดอร์โพไซดอน ===
ร่างแปลงของมิฮารุที่ใช้คอร์เมดัล ซาเมะเมดัล, คุจิระเมดัล และ โอคามิอุโอะเมดัล โดยใช้โพไซดอนไครเวอร์ในการแปลงร่าง ปรากฏตัวมาจากโลกอนาคต 40 ปี แต่เดิมเป็นไรเดอร์ที่ถูกสร้างโดยใช้คอร์เมดัลที่โคงามิสร้างขึ้นมา แต่ด้วยเหตุการณ์หลุมดำที่มาพร้อมกับเมดัลทั้งหมดทำให้เมดัลของโพไซดอนเกิดมีความนึกคิดและควบคุมจิตใจมิฮารุ
* ข้อมูลเบื้องต้น
: สูง - 204 ซม.
: หนัก - 89 กก.
: พลังหมัด - 3.5 ตัน
: พลังเตะ - 7 ตัน
: พลังกระโดด - 45 เมตร
: ความเร็ว - 100 เมตร / 6.1 วินาที
:อาวุธ - ดีเพรสฮาพูน
=== มาสค์ไรเดอร์อควา ===
ร่างแปลงของมิฮารุที่ใช้อควาไดรเวอร์ในการแปลงร่าง โดยการแปลงร่างจะใช้พลังจากน้ำในการแปลงร่าง
* ข้อมูลเบื้องต้น
: สูง - 198 ซม.
: หนัก - 80 กก.
: พลังหมัด - 8.5 ตัน
: พลังเตะ - 18 ตัน
: พลังกระโดด - 80 เมตร
: ความเร็ว - 100 เมตร / 5.8 วินาที
: ท่าไม้ตาย - โอเชียนิกเบรก
=== มาสค์ไรเดอร์นาเดชิโกะ ===
== เพลงประกอบ ==
"SAMURAI STRONG STYLE"
== อ้างอิง ==
ภาพยนตร์ภาษาญี่ปุ่น
ภาพยนตร์ญี่ปุ่น
ภาพยนตร์ที่ออกฉายในปี พ.ศ. 2554
ภาพยนตร์มาสค์ไรเดอร์
ปอดบวมน้ำ

ปอดบวมน้ำ (Pulmonary edema หรือ pulmonary congestion) เป็นการคั่งของของเหลวในเนื้อเยื่อและถุงลมของปอด ส่งผลให้เกิดความผิดปกติของการแลกเปลี่ยนก๊าซและอาจนำไปสู่การหายใจล้มเหลว อาการนี้อาจเกิดจากหัวใจห้องล่างซ้ายไม่สามารถนำเลือดออกจากระบบหมุนเวียนเลือดของปอดได้ (ปอดบวมน้ำเหตุหัวใจ; cardiogenic pulmonary edema) หรือเกิดจากการบาดเจ็บของเนื้อเยื่อปอดหรือหลอดเลือดของปอด (ปอดบวมน้ำไม่ใช่เหตุหัวใจ; non-cardiogenic pulmonary edema) จุดสำคัญในการให้การรักษามีอยู่ 3 จุด ได้แก่ การช่วยหายใจ การรักษาภาวะที่เป็นสาเหตุ และการป้องกันไม่ให้ปอดเสียหายเพิ่มเติม ภาวะนี้สามารถทำให้เกิดการหายใจล้มเหลวและหัวใจหยุดเต้นจากภาวะพร่องออกซิเจนได้ โดยเฉพาะกรณีที่เกิดขึ้นอย่างรวดเร็ว
==อ้างอิง==
==แหล่งข้อมูลอื่น==
โรคของระบบหายใจที่มีผลหลักต่อเนื้อปอด
ภาวะฉุกเฉินทางการแพทย์
จังหวัดคย็องกี

จังหวัดคย็องกี (, ) เป็นจังหวัดที่มีประชากรมากที่สุดในเกาหลีใต้ โดยมีซูว็อนเป็นเมืองหลวงของจังหวัด กรุงโซลซึ่งเป็นเมืองหลวงและเมืองที่ใหญ่ที่สุดของประเทศตั้งอยู่ใจกลางของจังหวัดนี้ แต่มีการปกครองแยกไปจากจังหวัดคย็องกี โดยมีฐานะเป็นการปกครองระดับจังหวัดในชื่อ นครพิเศษ ตั้งแต่ปี พ.ศ. 2489 อินช็อน เมืองที่ใหญ่เป็นอันดับที่ 3 ก็ตั้งอยู่บริเวณอ่าวของจังหวัดคย็องกี แต่ก็มีการปกครองแยกออกไปจากจังหวัดคย็องกีเช่นเดียวกับโซล โดยมีฐานะเป็นการปกครองระดับจังหวัด ในชื่อ มหานคร ตั้งแต่ปี พ.ศ. 2524 โดยสามเขตนี้ (จังหวัดคย็องกี นครพิเศษโซล และมหานครอินช็อน) มีพื้นที่รวมกัน 11,730 ตร.กม. และมีประชากรรวมกัน 22,766,850 คน (ปี พ.ศ. 2548) ถือเป็นจำนวนร้อยละ 48 ของประชากรทั่วทั้งเกาหลีใต้
== เขตการปกครอง ==

จังหวัดคย็องกีแบ่งเขตการปกครองออกเป็น 28 นครหรือชี (시, 市) และ 3 อำเภอหรือคุน (군, 郡) ทั้งนี้ หลายอำเภอในจังหวัดคย็องกีได้รับการยกฐานะเป็นนครอันเนื่องมาจากอิทธิพลของแผนพัฒนาเมืองใหม่ของกรุงโซล ทำให้มีนครใหญ่หลายแห่งตั้งอยู่ทางส่วนใต้ของจังหวัด
=== นครใหญ่ ===
ซูว็อน (수원시 ,水原市)
ซ็องนัม (성남시, 城南市)
โคยัง (고양시, 高陽市)
ยงอิน (용인시, 龍仁市)
พูช็อน (부천시, 富川市)
อันซัน (안산시, 安山市)
อันยัง (안양시, 安養市)
นัมยังจู (남양주시, 南楊州市)
ฮวาซ็อง (화성시, 華城市)
=== นคร ===
อึยจ็องบู (의정부시, 議政府市)
ซีฮึง (시흥시, 始興市)
พย็องแท็ก (평택시, 平澤市)
ควังมย็อง (광명시, 光明市)
พาจู (파주시, 坡州市)
คุนโพ (군포시, 軍浦市)
ควังจู(광주시, 廣州市)
คิมโพ (김포시, 金浦市)
อีช็อน (이천시, 利川市)
ยังจู (양주시, 楊州市)
คูรี (구리시, 九里市)
โอซัน (오산시, 烏山市)
อันซ็อง (안성시, 安城市)
อึยวัง (의왕시, 義王市)
ฮานัม (하남시, 河南市)
โพช็อน (포천시, 抱川市)
ทงดูช็อน (동두천시, 東豆川市)
ควาช็อน (과천시, 果川市)
ยอจู (여주시, 驪州市)
=== อำเภอ ===
คาพย็อง (가평군, 加平郡)
ยังพย็อง (양평군, 楊平郡)
ย็อนช็อน (연천군, 漣川郡)
=== เขตการปกครองอ้างสิทธิ์ ===
จังหวัดคย็องกียังมีพื้นที่ที่ปัจจุบันอยู่ภายใต้การควบคุมของเกาหลีเหนือ
นครแคซ็อง (개성시, 開城市)
อำเภอแคพุง (개풍군, 開豊郡)
อำเภอชังดัน (장단군, 長湍郡)
== อ้างอิง ==
== แหล่งข้อมูลอื่น ==
สำนักงานจังหวัดคย็องกี – ภาษาเกาหลี
สำนักงานจังหวัดคย็องกี – ภาษาอังกฤษ
Gyeonggi Provincial Office Blog – ภาษาอังกฤษ
Invest in Gyeonggi Province – ภาษาอังกฤษ
Gyeonggi Tourism Guide – ภาษาอังกฤษ
DMZ – ภาษาอังกฤษ
KINTEX – ภาษาอังกฤษ 
 
จังหวัดของประเทศเกาหลีใต้
ภูมิภาคที่ถูกแบ่งแยก
จังหวัดคย็องซังเหนือ

จังหวัดคย็องซังเหนือ (ย่อ คย็องบก) เป็นจังหวัดที่อยู่ทางภาคตะวันออกของเกาหลีใต้ โดยมีฐานะเป็นจังหวัดเมื่อปี พ.ศ. 2439 โดยแยกออกจากพื้นที่ทางเหนือของจังหวัดคย็องซังเดิม โดยเป็นจังหวัดของเกาหลีจนกระทั่งมีการแบ่งเกาหลีในปี 2488 หลังจากนั้นก็กลายเป็นส่วนหนึ่งของเกาหลีใต้
อดีตศาลากลางจังหวัดคย็องซังเหนือ ตั้งอยู่ที่เมืองแทกู แต่แทกูไม่ได้เป็นส่วนหนึ่งของจังหวัดตั้งแต่ปี 2524 โดยแทกูเป็นเมืองหลวงของจังหวัดคย็องซังตั้งแต่ก่อนปี 2439 และเป็นเมืองหลวงของจังหวัดคย็องซังเหนือระหว่างปี 2439 จนถึงปี 2524 ต่อมาเมื่อปี พ.ศ. 2559 เมืองหลวงของจังหวัดได้ย้ายจากแทกูไปอันดง
== ภูมิศาสตร์และสภาพอากาศ ==
จังหวัดนี้เป็นส่วนหนึ่งของภูมิภาคยองนัม ทางด้านทิศตะวันออกติดกับทะเลญี่ปุ่น (ทะเลตะวันออก) ทางทิศใต้ติดกับจังหวัดคย็องซังใต้ ทางด้านทิศตะวันตกติดกับจังหวัดช็อลลาเหนือและจังหวัดชุงช็องเหนือ ส่วนทางด้านทิศเหนือติดกับจังหวัดคังว็อน ในช่วงฤดูร้อน จังหวัดคย็องซังเหนืออาจจะมีอากาศร้อนมากที่สุดในเกาหลีใต้ เพราะจังหวัดนี้ล้อมรอบไปด้วยเทือกเขาขนาดใหญ่ คือ เทือกเขาแทแบกทางด้านทิศตะวันออกและเทือกเขาโซแบกทางด้านทิศตะวันตก
== วัฒนธรรม ==
จังหวัดคย็องซังเหนือ เป็นที่ตั้งของอาณาจักรซิลลาและยังคงรักษาซึ่งวัฒนธรรมโบราณนี้ไว้ ศิลปิน ผู้นำทางการเมืองและนักวิชาการหลายคนนั้นก็เป็นบุคคลที่มาจากจังหวัดนี้
== จังหวัดพี่น้อง ==
แคว้นอาลซัส ฝรั่งเศส
รัฐโอไฮโอ สหรัฐอเมริกา
ดินแดนปรีมอร์สกี รัสเซีย
== อ้างอิง ==
== แหล่งข้อมูลอื่น ==
Gyeongsangbuk-do provincial government in English
Alsace/Gyeongsangbuk-do 
 
คย็องซังเหนือ
กีฬาแบดมินตันในโอลิมปิกฤดูร้อน 2012

กีฬาแบดมินตันในโอลิมปิกฤดูร้อน 2012 มีชิงชัย 5 เหรียญทองตามประเภท ดังนี้
{|
| valign = top|
ชายเดี่ยว
หญิงเดี่ยว
| valign = top|
ชายคู่
หญิงคู่
| valign = top|
คู่ผสม
|}
เริ่มแข่งขันวันที่ 28 กรกฎาคม - 5 สิงหาคม 2555
สนามที่ใช้ในการแข่งขัน : เวมบลีย์อารีน่า (Wembley Arena)
จำนวนนักกีฬาที่เข้าร่วมการแข่งขัน 172 คน จาก 51 ประเทศ
== ประเทศที่เข้าร่วมการแข่งขัน ==
คัดเลือกโดยการจัดอันดับ ตั้งแต่วันที่ 2 พฤษภาคม 2011 ถึง 29 เมษายน 2012

: หมายเหตุ นักกีฬาบางคนลงแข่งขันมากกว่าหนึ่งประเภท
== ตารางการแข่งขัน ==
== สรุปผลการแข่งขัน ==
=== อันดับเหรียญ ===
{| 
|-
| 1 || align = left| || 5 || 2 || 1 || 8
|-
| 2 || align = left| || 0 || 1 || 1 || 2
|-
| rowspan = "2"|3 || align = left| || 0 || 1 || 0 || 1
|-
| align = left| || 0 || 1 || 0 || 1
|-
| rowspan = "3"|5 || align = left|  || 0 || 0 || 1 || 1
|-
| align = left|  || 0 || 0 || 1 || 1
|-
| align = left|  || 0 || 0 || 1 || 1
|-
! colspan = 2| รวม || 5 || 5 || 5 || 15
|}
=== ผลการแข่งขัน ===
{| 
|-
| ชายเดี่ยว
| หลิน ตัน (林丹)
| ลีชองเหว่ย (Lee Chong Wei)
| เฉิน หลง (谌龙)
|-
| ชายคู่
| ช่าย ยวิน (蔡贇)ฟู่ ไห่เฟิง (傅海峰)
| Mathias BoeCarsten Mogensen
| ช็อง แจซ็อง (정재성)ลี ยงแท (이용대)
|-
| หญิงเดี่ยว
| หลี เสวี่ยรุ่ย (李雪芮)
| หวัง อี๋หาน (王仪涵)
| Saina Nehwal
|-
| หญิงคู่
| เถียน ชิง (田卿)จ้าว หวินเหลย (赵芸蕾)
| มิซึกิ ฟุจิอิเรอิกะ คะคิอิวะ
| Valeria Sorokina Nina Vislova
|-
| คู่ผสม
| จาง หนาน (张楠)จ้าว หวินเหลย (赵芸蕾)
| สวี เฉิน (徐晨)หม่า จิ้น (馬晉)
| Joachim Fischer Nielsen Christinna Pedersen
|}
== อ้างอิง ==
London Olympic game 2012 
Badminton World Federation (BWF)
Unofficial list with current qualifiers 
บแตมินตัน
กีฬาแบดมินตันในโอลิมปิกฤดูร้อน 2012
น้ำตกเอราวัณ

น้ำตกเอราวัณ ตั้งอยู่ในเขตอุทยานแห่งชาติเอราวัณ ตำบลท่ากระดาน อำเภอศรีสวัสดิ์ จังหวัดกาญจนบุรี อยู่ห่างจากที่ทำการอุทยานประมาณ 500 เมตร มีความสูงจากระดับน้ำทะเลตั้งแต่ 100 - 400 เมตร แบ่งเป็นชั้นต่างๆ 7 ชั้น มีระยะทางจากชั้นล่างสุดขึ้นไปชั้นบนสุด 1500 เมตร ลำน้ำเมื่อตกลงมาแล้วจะไหลลงแม่น้ำแควใหญ่บริเวณที่ทำการอุทยาน เดิมน้ำตกนี้ชาวบ้านเรียกว่า น้ำตกสะด่องม่องลาย อันเป็นชื่อลำห้วยม่องลายที่เป็นต้นน้ำ   โดยบริเวณน้ำตกจะมีน้ำตลอดปี แต่จะมีน้ำน้อยในช่วงฤดูแล้ง ราวเดือนธันวาคมถึงเมษายน
==ลักษณะ==
น้ำตกเอราวัณมีลักษณะที่โดดเด่นกว่าน้ำตกอื่นๆคือเป็นน้ำตกบนเทือกเขาหินปูน ทำให้น้ำมีสีฟ้าอมเขียวเมื่อสะท้อนแสงอาทิตย์ น้ำตกเอราวัณมี 7 ชั้น ดังนี้ 
ชั้นที่ 1  ไหลคืนรัง
ชั้นที่ 2  วังมัจฉา
ชั้นที่ 3  ผาน้ำตก
ชั้นที่ 4  อกนางผีเสื้อ
ชั้นที่ 5  เบื่อไม่ลง
ชั้นที่ 6  ดงพฤกษา
ชั้นที่ 7  ภูผาเอราวัณ
บริเวณน้ำตกชั้นที่ 1 - 4 จะมีปลาพลวง (ปลาตระกูลปลาตะเพียน ลำตัวสีน้ำตาลเขียวเกล็ดโต มีหนวดยาว 2 คู่) แหวกว่ายอยู่เป็นจำนวนมากอันเป็นลักษณะเด่นอีกอย่างหนึ่ง
== อ้างอิง ==
==แหล่งข้อมูลอื่น==
อเอราวัณ
ภูมิศาสตร์ของจังหวัดกาญจนบุรี
อำเภอศรีสวัสดิ์
ขายฝาก

ขายฝาก (repurchase, redemption หรือ sale with right of redemption) เป็นชื่อสัญญาซื้อขายรูปแบบหนึ่ง ซึ่งกรรมสิทธิ์ในทรัพย์สินที่ซื้อขายนั้นตกแก่ผู้ซื้อเช่นเดียวกับสัญญาซื้อขายทั่วไป แต่มีข้อตกลงกันว่า สามารถไถ่ (repurchase, redeem หรือ buy back) ทรัพย์สินนั้นคืนไปได้ ภายในเวลาที่สัญญากันหรือตามที่กฎหมายกำหนด ถ้าไม่ไถ่โดยสิ้นเชิง ทรัพย์สินนั้นจะตกเป็นกรรมสิทธิ์ของผู้ซื้อหรือผู้อื่นที่เกี่ยวข้องโดยบริบูรณ์
กฎหมายนิติกรรมและสัญญา
คำศัพท์การเงิน
จังหวัดคย็องซังใต้

จังหวัดคย็องซังใต้ เป็นจังหวัดที่อยู่ทางทิศตะวันออกเฉียงใต้ของประเทศเกาหลีใต้ โดยมีเมืองเอกตั้งอยู่ที่ชังว็อน โดยประกอบด้วยมหานครหลักและท่าเรือปูซาน โดยมีวัดแฮอินซาที่เป็นมรดกโลกของยูเนสโก โดยเป็นวัดแบบพุทธ ซึ่งเป็นที่อยู่ของ พระไตรปิฎกแห่งชาติเกาหลี ทำให้ดึงดูดนักท่องเที่ยวได้เป็นจำนวนมาก มีโรงงานประกอบรถยนต์และปิโตรเคมีขนาดใหญ่ตั้งเรียงรายอยู่ทางภาคใต้ของจังหวัดขยายจากเมืองอุลซัน ไปสู่ปูซาน ชังว็อน และชินจู
==ประวัติ==
ก่อนปี พ.ศ. 2438 พื้นที่ที่เป็นจังหวัดคย็องซังใต้ในปัจจุบันเคยเป็นส่วนหนึ่งของจังหวัดคย็องซัง หนึ่งในแปดจังหวัดของเกาหลีในสมัยราชวงศ์โชซ็อน ในปี พ.ศ. 2438 ทางใต้ของจังหวัดคย็องซังได้ถูกแทนที่โดยเขตชินจูในทางด้านทิศตะวันตกและทงแน ในทางตะวันออก ต่อมาในปี 2439 ทั้งสองเขตนี้ก็ยุบรวมกันเป็นจังหวัดคย็องซังใต้
แต่เดิมเมืองเอกของจังหวัดตั้งอยู่ที่ชินจู ต่อจากนั้นก็ย้ายไปปูซานในปี พ.ศ. 2468 ในปี พ.ศ. 2488 จังหวัดคย็องซังใต้กลายเป็นส่วนหนึ่งของเกาหลีใต้ ต่อมาในปี 2506 ปูซานก็ได้แยกออกจากจังหวัดคย็องซังใต้ ไปเป็นนครที่ปกครองโดยตรง (ชิกฮัล-ชี) และในปี พ.ศ. 2526 ก็ได้ย้ายเมืองเอกจากปูซานไปชังว็อน
ในปี พ.ศ. 2538 ปูซานได้มีฐานะเป็น มหานคร (ควังย็อก-ชี) และอุลซัน ก็ได้แยกออกจากจังหวัดคย็องซังใต้ ไปเป็นมหานครในปี พ.ศ. 2541
==ภูมิศาสตร์==
จังหวัดนี้เป็นส่วนหนึ่งของภูมิภาคย็องนัม มีพรมแดนติดกับทะเลญี่ปุ่น (ทะเลตะวันออก) ในทางทิศตะวันออก และติดกันจังหวัดคย็องซังเหนือในทิศเหนือ ส่วนทางด้านทิศตะวันตกติดกับจังหวัดช็อลลาเหนือ และในทางทิศใต้ติดกับช่องแคบเกาหลี และในจังหวัดนี้มีแม่น้ำสายใหญ่คือแม่น้ำนักดงและแม่น้ำสาขา
==ทรัพยากร==
บริเวณสามเหลี่ยมที่ราบแม่น้ำนักดงรอบๆกิมแฮถือเป็นยุ้งฉางที่สำคัญมากที่สุดแห่งหนึ่งของเกาหลีใต้ ผลิตผลทางการเกษตรจากจังหวัดคย็องซังใต้ ประกอบไปด้วยข้าว ถั่ว มันฝรั่ง และข้าวบาร์เลย์ พื้นที่นี้มีชื่อเสียงเรื่องฝ้าย งา และผลไม้ ซึ่งเจริญเติบโตตามบรืเวณชายฝั่งทางภาคใต้ ผลิตภัณฑ์เกี่ยวกับทะเลเป็นที่ดึงดูดอย่างมาก และจังหวัดนี้ก็เป็นหนึ่งในผู้นำด้านการประมงของประเทศ
==เมืองสำคัญ==

เมืองใหญ่ที่สุดในภูมิภาคนี้ได้แก่ปูซานและอุลซัน ซึ่งเป็นเขตปกครองพิเศษในระดับจังหวัด เป็น มหานคร โดยแยกออกจากจังหวัดคย็องซังใต้ นอกเหนือจากเมืองเอกชังว็อนแล้ว ก็ยังมีเมืองสำคัญอื่น ๆ อีก เช่น คิมแฮและชินจู
==สถานที่น่าสนใจ==

จังหวัดคย็องซังใต้เป็นที่ตั้งของวัดแฮอินซาวัดแบบพุทธ ซึ่งมีพระไตรปิฎกแห่งชาติเกาหลีอยู่ ทำให้ดึงดูดนักท่องเที่ยวได้อย่างมาก โดยตั้งอยู่อุทยานแห่งชาติรอบ ๆ ชีรีซัน (1,915 เมตร) ตรงบริเวณติดกับจังหวัดช็อลลาเหนือ โดยวัดเริ่มสร้างครั้งแรกในปี พ.ศ. 1345
==จังหวัดพี่น้อง==
จังหวัดยะมะงุชิ, ญี่ปุ่น (26 กรกฎาคม พ.ศ. 2530)
รัฐแมริแลนด์, สหรัฐอเมริกา (18 พฤศจิกายน พ.ศ. 2534)
มณฑลซานตง, สาธารณรัฐประชาชนจีน (8 กันยายน พ.ศ. 2537)
จังหวัดชะวาตะวันออก, อินโดนีเซีย (9 พฤษภาคม พ.ศ. 2539)
จังหวัดด่งนาย, เวียดนาม (1 กันยายน พ.ศ. 2539)
ดินแดนฮาบารอฟสค์, รัสเซีย (14 กันยายน พ.ศ. 2539)
รัฐฮาลิสโก, เม็กซิโก (10 มีนาคม พ.ศ. 2540)
จังหวัดลากูนา, ฟิลิปปินส์ (15 เมษายน พ.ศ. 2540)
มณฑลปอมอร์สกีแย, โปแลนด์ (22 เมษายน พ.ศ. 2540)
เฟเจอร์, ฮังการี (24 เมษายน พ.ศ. 2540)
== อ้างอิง ==
== แหล่งข้อมูลอื่น ==
เว็บไซต์จังหวัดคย็องซังใต้ (ภาษาอังกฤษ) 
 
คย็องซังใต้